recursal/SuperWikiNEXT-32B huggingface dataset:
**Փոփոխությունների կառավարումը** (ՓԿ) վերաբերում է ցանկացած մոտեցման՝ անհատների, թիմերի և կազմակերպությունների տեղափոխման համար՝ օգտագործելով մեթոդներ, որոնք վերաուղղում են ռեսուրսների, բիզնես գործընթացների, բյուջետային միջոցների կամ աշխատանքի այլ ռեժիմների, որ նշանակալիորեն ձևափոխում են կազմակերպությունը կամ ընկերությունը։ Փոփոխությունների կազմակերպական կառավարումը (ՓԿԿ) դիտարկում է ամբողջական կազմակերպում և այն ամենը, ինչը փոփոխության կարիք ունի։ Փոփոխությունների կազմակերպական կառավարման սկզբունքներն ու մեթոդները ընդգրկում են փոփոխությունների կառավարումը՝ որպես փոփոխության գործիք՝ որոշակիացած բացառապես անհատի վրա։

ՓԿ-ն կենտրոնանում է նրա վրա, թե մարդկանց և թիմերի վրա ինչպես է ազդում կազմակերպական անցումը։ Խոսքը բազում հայեցակարգերի մասին է՝ սկսած վարքաբանականից և սոցիալական գիտություններից՝ վերջացրած տեղեկատվական տեխնոլոգիաներով և բիզնես որոշումներով։ Նախագծերի կառավարման ենթատեքստում փոփոխությունների կառավարման գործընթացը կարող է վերաբերել փոփոխությունների վերահսկողության գործընթացին, որտեղ նախագծի շրջանակներում փոփոխությունները պաշտոնապես ներկայացված են և հաստատված։

Պատմություն
-----------

### 1960-ականներ

Փոփոխությունների կառավարման շատ մոդելներ և գործընթացներ իրենց արմատներով ձգվում են դեպի սուգի հետազոտությունների։ Ինչպես խորհրդատուները կոռելյացիա տեսան սուգի և խնդիրների միջև, որոնք կապված են առողջության հետ և կազմակերպության աշխատակիցների շրջանում սուգի հետ՝ աշխատատեղերի և լիազորությունների կորստյան պատճառով, փոփոխությունների շատ վաղ մոդելներ գրավեցին մարդկային էմոցիաների ողջ պնակը, քանի որ աշխատակիցները տանջվում էին աշխատանքի հետ կապված փոփոխությունների պատճառով։

Էվերեթ Ռոջերսն իր «Նորարությունների դիֆուզիա» աշխատանքում հաստատում էր, որ փոփոխությունը կարող է հասկացվել ժամանակի, կոմունիկացիոն կապուղիների և բոլոր «տառապած» աշխատակիցների վրա ազդեցության ենթատեքստում։ Մտածողության փոփոխության հիման վրա մարդկան տեղափոխումը հիմնարար ներդրում է համարվում փոփոխությունների կառավարման հայեցակարգի մշակման մեջ։ Նա առանձնացրել է չորս խմբեր, թե ինչպես են մարդիկ պատասխանում փոփոխությանը՝ վաղ հետևորդներ վաղ մեծամասնություն, ուշ մեծամասնություն և հետամնացներ։

Ծանոթագրություններ
------------------

1. ↑  "Home". *International Organizational Change Management Institute*. Retrieved 2015 թ․ դեկտեմբերի 8.
2. ↑  Filicetti, John (2007 թ․ օգոստոսի 20). "Project Management Dictionary". PM Hut. Retrieved 2009 թ․ նոյեմբերի 16.
3. ↑  Levin, Ginger (2012). "Embrace and Exploit Change as a Program Manager: Guidelines for Success". Project Management Institute. Արխիվացված է the original 2013 թ․ սեպտեմբերի 30-ին. Retrieved 2013 թ․ օգոստոսի 10. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  Welbourne, Theresa M. "Change Management Needs a Change".(չաշխատող հղում)
5. ↑  Rogers, Everett (2003 թ․ օգոստոսի 16). *Diffusion of Innovations, 5th Edition*. Simon and Schuster. ISBN 978-0-7432-5823-4.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | MESH ID |
|  |
| Չափորոշչային վերահսկողություն | GND: 7606306-9 · Microsoft: 112115583 · NKC: ph136743 |

 |
Փոշով լցված տարածություն
**Փոշի**, օրգանական կամ հանքային ծագմամբ կոշտ, մանր մասնիկներ։ Փոշուն են վերաբերում միջին տրամագծով մասնիկները՝ սկսած միկրոնի մասնիկից մինչև առավելագույնը ՝ 0,1մմ։ Ավելի խոշոր մասերը նյութը փոխակերպում են ավազի, որն ունենում է 0,1-5մմ չափեր։ Հեղուկի ազդեցության տակ փոշին վերածվում է կեղտի։

Տնային փոշի
-----------

Տնային փոշում կարող են տեղ գրավել այսպես կոչված տնային փոշու տիզերը, որոնք նեխակերներ են հանդիսանում։ Նեխակերը գործնականում անվնաս է, այն չի փչացնում մթերքները և վարակիչ հիվանդություններ չի փոխանցում, ինչպես դրանք անում են օրինակ՝ մկները, առնետները, ճանճերն ու տարականները։ Տիզերը, ի տարբերություն տարականների և մրջյունների, չեն տարածում նաև պորտաբույծների ձվերը։ Սակայն տնային փոշու տիզերի կենսագործունեությանը նպաստող մթերքները շատ հաճախ ալերգիկ երևույթների և ասթմայի առաջացման պատճառ են հանդիսանում։
Լուսամուտներն ու դռները փակած բնակարանում, 2 շաբաթվա ընթացքում, հատակի 1քառ․ սմ մակերեսին և կահույքի հորիզոնական մակերեսին նստում են 12 հազար փոշու մասնիկներ։ Այդ փոշում կա 35% հանքային տարրեր, 12% գործվածքի և թղթե թափոններ, 19 % կաշվե թեփիկ, 7 % ծաղկային փոշի, 3 % մրի և ծխի մասնիկներ։ Մնացած 24 %֊ը անհայտ ծագման տիեզերական փոշի է։ Համակարգչային մոդելավորման ընթացքում Արիզոնայի համալսարանի գիտնականները պարզել են, որ հետազոտված վայրերում փոշու մի մասը մարդու կյանք է ներխուժում ոչ թե կեղտոտ կոշիկի, հագուստի և այլնի միջոցով, այլ օդի հետ միասին.։

Փոշու պայթյուններ
-----------------

Փոշու մեծ ծավալով պայթյունները քիմիական արդյունաբերության հիմնական վտանգներից են հանդիսանում և տեղի են ունենում սահմանափակ տարածություններում (շինությունների ներսում, տարբեր սարքավորումներում, հանքավայրերում)։ Փոշու պայթյուններ հնարավոր են ալյուրաղացման արդյունաբերությունում, հացահատիկների շտեմարաններում (ալրային փոշի)՝ ներկանյութերի, շաքարի և այլ փոշենման կերակրատեսակների հետ փոխզդեցության արդյունքում, ինչպես նաև պլաստիկ նյութերի, դեղահաբերի 
արտադրության մեջ, տեքստիլ արդյունաբերության մեջ։

Ծագում
------

Քամին հողից բարձրացնում է փոշին, բույսերը տարածում են փոշու մասնիկները, հրաբուխները դուրս են մղում մոխիրը և այլն։

Փոշու ազդեցությունը կլիմայի վրա
-------------------------------

Մթնոլորտում փոշու առկայությունը մեծ ազդեցություն է ունենում կլիմայի վրա։ Փոշու մասնիկները կլանում են արևային ճառագայթման մի մասը, ինչպես նաև նպաստում են ամպերի ձևավորմանը՝ հանդիսանալով թունային կուտակիչներ։

Տես նաև
-------

* Տիեզերական փոշի
* Հացահատիկային փոշի
* Փոշեկուլ

Ծանոթագրություններ
------------------

1. ↑  Илонова В. А. «Откуда родом пыль?», М.: «Санитарное просвещение», 1996 г.
2. ↑  "Ученые смоделировали ... домашнюю пыль". *iScience.ru* (in ռուսերեն). iScience.ru. 12 ноября 2009. Արխիվացված from the original on 2011 թ․ օգոստոսի 24. Retrieved 2011 թ․ մարտի 6.
3. ↑  Анна Говорова. (16 января 2011). "Атмосферная пыль Земли удвоилась". *Новостной проект Infox.ru* (in ռուսերեն). ООО «Инфокс-Интерактив». Արխիվացված from the original on 2011 թ․ օգոստոսի 24. Retrieved 2011 թ․ փետրվարի 21.
**Փոթոոոոոոոո** (անգլ.՝ Potoooooooo կամ Pot-8-Os, 1773 - նոյեմբեր 1800), 18-րդ դարի ազնվացեղ արշավաձի, որը հաղթել է ավելի քան 30 մրցավազքում և առաջ անցել իր ժամանակի հայտնի ձիարշավային ձիերից։ Մրցարշավային տարիներից հետո շարունակել է զուգավորվել և բազմաթիվ սերունդներ է տվել, որոնք նույնպես մասնակցել են մրցարշավների և դարձել են Էփսոմի դերբիի (անգլ.՝ Epsom Derby) հաղթողներ։ Փոթոոոոոոոոն առավել հայտնի է իր անվան արտասովոր ուղղագրությամբ, որն արտասանվում է «Փըթեյթոս»՝ բառացի կարտոֆիլ։

Նախապատմություն
---------------

Փոթոոոոոոոո (նաև տարբեր աղբյուրներում գրված է Pot-8-Os, Pot8Os, Pot8O's կամ Pot 8 Os) շագանակագույն քուռակ էր, որին 1773 թվականին բուծել է Աբինգդոնի 4-րդ կոմս Ուիլոբի Բերտը։ Նա Սպորտմիսթրեսից անգլ.՝ (Sportsmistress) ծնված առաջին քուռակն է եղել։ Հայրը եղել է անպարտելի Էքլիփսը (անգլ.՝ Eclipse)։

Նրա անվան ծագումն ունի մի քանի տարբեր վարկածներ։ Ամենատարածվածի համաձայն՝ Բերտը մտադրվել է երիտասարդ քուռակին անվանել «Կարտոֆիլ» (Փըթեյթոս) և ախոռապանին հանձնարարել է անունը գրել մսուրի վրա։ Ախոռապանը անունը գրել է «Փոթոոոոոոոո» (Pot, որին հաջորդում է ութ «o», անգլերեն բառախաղ է՝ «էյթ»-ը ութ է նշանակում), որն այնքան է զվարճացրել Բերտին, որ նա ընդունել է այդ ուղղագրությունը։ Հետագայում այս անվան այլ գրանցողներ օգտագործել են մի շարք ուղղագրություններ, որոնք արտացոլում են «Փըթեյթոս» բառի վերանայված արտասանությունը։ The Jockey Club-ի առցանց տվյալների բազայում անունը գրված է որպես Pot8O's։ The General Stud Book-ն օգտագործում է Potooooooooo տարբերակը։

Փոթոոոոոոոոն սատկել է 1800 թվականի նոյեմբերին՝ 27 տարեկան հասակում և թաղվել Նապաստակի այգում՝ ծառի տակ։ Մոտ 200 տարի անց, երբ ծառն ընկել է, հայտնաբերվել է նրա կմախքը, որն այժմ ցուցադրվում է Նյումարքեթի Ազգային ձիարշավային թանգարանի Քինգս Յարդ ցուցասրահում։

Ծանոթագրություններ
------------------

1. ↑
2. ↑
3. 1 2 3  Ahnert, Rainer L. (editor in chief), *Thoroughbred Breeding of the World*, Pozdun Publishing, Germany, 1970.
4. ↑  "Pot8os". *www.bloodlines.net*. Retrieved 2016 թ․ օգոստոսի 23.
5. 1 2  Byles, Tony (2015 թ․ հունվարի 14). *101 Interesting Facts on the History of Horse Racing* (Kindle ed.). Apex Publishing. ISBN 9781910295328.
6. ↑  "Pot8O's Pedigree". *www.equineline.com*. Retrieved 2016 թ․ օգոստոսի 23.
7. ↑  *The General stud book* (First American from the Second London ed.). Weatherbys. 1834. p. 267. Retrieved 2012 թ․ փետրվարի 6.
8. ↑  "Stakes and Spuds". *www.palacehousenewmarket.co.uk*. Արխիվացված է the original 2020 թ․ օգոստոսի 14-ին. Retrieved 2017 թ․ հոկտեմբերի 3.
**The Dø** (թարգմանաբար դիաներենից նշանակում է «մահանալ»), ֆրանս-ֆիննական ռոք խումբ, որը ձևավորվել է 2005 թվականին՝ Հելսինկիում։ Խումբը կազմված է երկու անդամից՝ Դենա Լևին և Օլիվիա Մերիլատին, վերջինս մեներգչուհին է։ Նրանց առաջին ստուդիական ալբոմ A Mouthful-ը 2008 թվականին գլխավորել է ֆրանսիական շքերթները, որը նրանց դարձրեց առաջին ֆրանսիական խումբը, ովքեր երգում են անգլերեն լեզվով։

Անցած ճանապարհը
---------------

### Սկզբնական շրջան

Օլիվիա Մերիլատին և Դեն Լևին հանդիպել են 2005 թվականին՝ ռեժիսոր Քրիս Նեոնի ֆրանսիական Գայլերի կայսրություն ֆիլմի սաունդթրեքի ձայնագրման ժամանակ։

Շուտով նրանք ստեղծեցին խումբ, որը կոչվեց The Dø, թողարկեցին առաջին մինի-ալբոմը, որը կազմված էր երեք ստեղծագործությունից։ Միասին նրանք սկսեցին աշխատել կինոյի, բալետի և թատրոնի համար։

Նրանք գրեցին իրենց առաջին երաժշտական ալբոմը՝ A Mouthful։ 2007 թվականին Myspace սոցիալական կայքում բացվեց էջ, որտեղ տեղադրվեցին ապագա ալբոմի առաջին չորս ստեղծագործությունները՝ The Bridge is Broken, At Last, On My Shoulders և Playground Hustle։ Նրանք սոցիալական կայքերում ստեղծեցին մեծ իրարանցում, որի շնորհիվ նրանք կարողացան կազմակերպել մի քանի համերգներ Փարիզում՝ հավաքելով լի դահլիճներ։ 2007 թվականի դեկտեմբերին նրանք բացեցին Les Transmusicales de Rennes փառատոնը։

Խմբի անվանումը ծագում է սոլֆեջիոյի առաջին նոտայից և արտասանվում է ինչպես անգլերեն «dough» բառը՝ երկարացված «о» տառով։ Անվանումը գրվում է ջնջված «о» տառով, ինչպես նաև «D» տառը գրվում է փոքրատառ, որպեսզի համապատասխանի «o» տառի չափի հետ։ Բացի դրանից, սկանդինավյան լեզուներում «Dø» բառը նշանակում է «մահանալ», իսկ ֆրանսերենում «Deux» («երկու») բառի տրանսկրիպցիան գրվում է [ dø ]։

Ծանոթագրություններ
------------------

1. ↑  "23 albums up for European Independent Album of the Year Award". *IMPALA*. 2015 թ․ հունվարի 29. Արխիվացված է the original 2015 թ․ փետրվարի 26-ին. Retrieved 2017 թ․ դեկտեմբերի 24.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Apple Music · Deezer · Ինստագրամ · Last.fm · SoundCloud · Spotify · Vimeo · ՅուԹյուբ |
|  |
| Թեմատիկ կայքեր | Allmusic · Discogs · MusicBrainz · Rate Your Music |
|  |
| Չափորոշչային վերահսկողություն | GND: 16014897-2 · ISNI: 0000000470407682 |

 |
**Փաքիզե Թարզի** (թուրքերեն՝ Pakize İzzet Tarzi, 1910, Հալեպ, Օսմանյան կայսրություն - 2004, Ստամբուլ, Թուրքիա), թուրք բժիշկ։ Հայտնի է որպես Թուրքիայի առաջին կին գինեկոլոգ։

Կենսագրություն
--------------

Թարզին ծնվել է 1910 թվականին Օսմանյան կայսրության երրորդ ամենամեծ քաղաքում՝ Հալեպում։ Նրա հայրը Հալեպում Ziraat Bankası պետական բանկի գլխավոր տեսուչն էր։ Նրանց ընտանիքը տեղափոխվեց Ադանա, երբ բրիտանացիները 1918 թվականին ներխուժեցին Դամասկոս, իսկ երբ Ադանան անցավ ֆրանսիացիների տիրապետության ներքո, նրանք տեղափոխվեցին Կոնիա։ Միջնակարգ կրթություն Թարզին ստացել է Sörler Okulu-ում, ապա, երբ սովորում էր Բուրսայի աղջիկների ամերիկյան քոլեջում, որոշել է շարունակել կարիերան որպես բժիշկ։ 1932 թվականին ավարտել է բժշկական կրթությունը։

1949 թվականի հուլիսի 21-ին Թուրքիայի Ստամբուլի Շիշլի համայնքում բացել է «Pakize İ. Tarzi Kliniği» կոչվող առաջին կլինիկան կանանց համար։

Թարզին առաջին թուրք կինն է, ով 1930-ական թվականներին լողալով հատել է Բոսֆորը։

Անձնական կյանք
--------------

1935 թվականին Փաքիզեն ամուսնացել է Ֆեթահ Թարզիի հետ, ով Աֆղանստանի թագավոր Ամանուելլահ-Խանի զարմիկն է։ Նրանց դուստրը՝ Զեյնաթ Թարզին, օսմաների արքայազն Էրթուղլու Օսմանիի կինն է։

Թարզին մահացել է 2004 թվականին Ստամբուլում։

Ծանոթագրություններ
------------------

1. 1 2 3 4
2. ↑  Hurriyet Daily News (2008). "The first Turkish women in numerous occupations". Արխիվացված է the original 2016 թ․ դեկտեմբերի 30-ին. Retrieved 2016 թ․ դեկտեմբերի 29. `{{cite web}}`: Unknown parameter `|dead-url=` ignored (`|url-status=` suggested) (help)
3. 1 2 3 4 5  Hurriyet (2004). "İlk kadın doğumcu Dr Pakize Tarzi öldü". Retrieved 2016 թ․ դեկտեմբերի 29.
4. ↑  Gynecology page (թուրքերեն)
5. ↑  BBC (2014). "Prenses Zeynep Osman'ın evinden atılmama mücadelesi". Retrieved 2016 թ․ դեկտեմբերի 29.
**Vanity Fair**, ամերիկյան ամսագիր, նվիրված քաղաքականության, նորաձևության և զանգվածային մշակույթի այլ ասպեկտներին։ Հրատարակվում է Condé Nast Publications ընկերության կողմից։

Պատմություն
-----------

Ամսագիրը ստեղծվել է 1913 թվականին, երբ Քոնդե Նաստը ձեռք է բերել տղամարդու նորաձևության *Dress* (անգլ.՝ «Կոստյում») ամսագիրը և անվանափոխել այն *Dress and Vanity Fair*-ի։ Նույն թվականին այդ անվան տակ հրապարակված էին առաջին չորս համարները։ Որոշ ժամանակ ոչ ակտիվ լինելուց հետո ամսագիրը սկսեց հրապարակվել արդեն որպես Vanity Fair: Ֆրենկ Քրոնիշիլդի (անգլ.՝ Frank Crowninshield) ղեկավարության տակ այն մեծ համբավ նվաճեց։ 1919 թվականին խմբագրական կազմ մտավ Ռոբերտ Բենչլին (անգլ.՝ Robert Benchley), որը աշխատանքի վարձեց ապագա թատերագիր Ռոբերտ Շերվուդին։ Քրոնիշիլդը ամսագրի վրա աշխատանքի մեջ է ներգրավել իր ժամանակների լավագույն գրողներին. Օլդոս Հաքսլի, Թոմաս Սթեռնս Էլիոթ, Ֆերենց Մոլնար, Գերտրուդ Սթայն, Վիլյամ Սիբրուկ, Ջունա Բարնս։

1915 թվականին Vanity Fair-ի էջերում հրապարակվում էր ավելի շատ գովազդ, քան ԱՄՆ-ի ցանկացած մեկ այլ ամսագրում։ Սակայն Մեծ ճգնաժամը նպաստեց գովազդային առաջարկների նվազեցմանը, չնայած այն փաստին, որ հրատարակչության քանակը հասել է իր գագաթնակետին՝ 90.000 պատճեն։ 1935 թվականին Քոնդե Նաստը հայտարարեց, որ Vanity Fair-ը դադարեցնում է գոյությունը և միանում Vogue-ին։

1981 թվականի հունիսին հայտարարված էր, որ Condé Nast Publications ընկերությունը վերսկսում է ամսագրի հրատարակչությունը։ Առաջին համարը հայտնվեց 1983 թվականի փետրվարին։ Նրա խմբագիր է դարձել The New York Times Book Review-ից Ռիչարդ Լոքը։

Ծանոթագրություններ
------------------

1. ↑  The ISSN portal — Paris: ISSN International Centre, 2005. — ISSN 0733-8899
2. ↑  "Average Total Paid & Verified Circulation for Top 100 ABC Magazines". *Magazine Publishers of America*. Արխիվացված է the original 2012 թ․ ապրիլի 14-ին. Retrieved 20.7.2009. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Norris W. Yates, *Robert Benchley*. (New York City, Twayne Publishers, 1968. ISBN 0-8057-0048-X). — С. 49.
4. ↑  *About Town*, by Ben Yagoda, Scribner, 2000, p. 37.
5. ↑  *About Town*, by Ben Yagoda, Scribner, 2000, pp. 36.
6. ↑  «Vanity Fair Merged With Vogue by Nast», *New York Times*, December 30, 1935, p. 21. «Conde Nast Publications To Combine Two Magazines», *Wall Street Journal*, December 31, 1935, p. 2.
7. ↑  «Conde Nast to Revive Vanity Fair Magazine», *Wall Street Journal*, July 1, 1981, p. 16.
8. ↑  Sandra Salmans, «Covering the Elite at Condé Nast», *New York Times*, February 6, 1983, p. F1.

Արտաքին հղումներ
----------------

* Պաշտոնական կայք (անգլ.)
**Քարի կտրման և ոսկերչական արվեստի պատմության թանգարան** (ռուս.՝ Музей истории камнерезного и ювелирного искусства), թանգարան Եկատերինբուրգում։ Նմանատիպ պրոֆիլի առաջին թանգարանը Ռուսաստանում, որը ստեղծվել է 1992 թվականին։ Թանգարանը գտնվում է Եկատերինբուրգի պատմական կենտրոնում` Լեռնային գերատեսչության նախկին դեղատան շենքում (ռուս.՝ Аптека горного ведомства, ճարտարապետ` Միխայիլ Մալախով, 1821-1822 թթ.):

Պատմություն
-----------

1992 թվականին Խորհրդային մշակութային ֆոնդի նախագահությունը, Դմիտրի Լիխաչյովի գլխավորությամբ, առաջարկեց մարզային պետական գավառագիտական թանգարանի գլխավոր պահապան Նադեժդա Պետրովնա Պախոմովային մշակել «Քարի աշխարհ» թանգարանային ծրագիրը։ Ծրագրի արդյունքում որոշվեց գավառագիտական թանգարանի հավաքածուի մի մասի բազայի վրա ստեղծել քարի կտրման, ոսկերչական և նստավորման արվեստի պատմության Ուրալյան թանգարանը։

Թանգարանի հավաքածու
-------------------

* 9-րդ դարից մինչև 20-րդ դարի սկզբի ռուսական ոսկերչական արվեստի պատմության թանգարան (Արծաթե սենյակ և Ոսկու պահոց)։
* Եկատերինբուրգի կայսերական նստավորման ֆաբրիկայի (ռուս.՝ Екатеринбургская гранильная фабрика) արտադրանքի հավաքածու
* Ուրալյան նստավորման արհեստներ
* Ուրալյան ժամանակակից ոսկերչական արվեստ
* Քարի կտրման Ուրալյան ժամանակակից արվեստ
* Հանքաբանական հավաքածու

Թանգարանի ցուցանմուշներից
Թանգարանի քարի կտրման հավաքածուում պահվում են 1920—1930-ական թվականների ուրալյան տնայնագործների աշխատանքները։ Թանգարանի հավաքածուում ներկայացված են Եկատերինբուրգի կայսերական նստավորման ֆաբրիկայի ավանդույթների շարունակող «Ռուսական փայլաքարեր» ընկերության գործունեության հիմնական ուղղություններն ու ժամանակահատվածները, սկսած 1920- ական թվականներից մինչև 2004 թվականը , երբ ձեռնարկությունը դադարեցրեց գործունեությունը։ Այս շարքում մեծ արժեք են ներկայացնում ԵՆՖ-ում ենթավարպետ, վարպետ, այնուհետև 1950 թվականից «Ռուսական փայլաքարեր» գործարանի առաջատար քար կտրող Ն. Դ. Տատաուրովի կողմից պատրաստված առարկաների հավաքածուի նմուշները։ Քարերի կտրման ստեղծագործության ժամանակակից հավաքածուում հաշվառված են շուրջ 300 առարկաներ, որտեղ ներկայացված են շուրջ 30 հեղինակների աշխատանքներ (Օ. Ն. Ալեքսանդրով, Դմիտրի Նիկոլաևիչ Եմելյանենկո, Ս. Ա. Մատրենին, Ա. Ի. Ժուկով, Վ. Ն. Շիցալով, Լ. Մ. Խալեմին, Յու. Ն. Բախտին, Ն. Ն. Միրյուկ, Օ. Ն. Զագորսկի և ուրիշներ)։

Պատկերասրահ
-----------

* 
* 
*

Ծանոթագրություններ
------------------

1. ↑  "Коллекции музея истории камнерезного и ювелирного искусства". Արխիվացված է the original 2015 թ․ ապրիլի 2-ին. Retrieved 2018 թ․ ապրիլի 8.

Արտաքին հղումներ
----------------

* Պաշտոնական կայք Archived 2009-12-10 at the Wayback Machine.
* Страница музея в интернет энциклопедии современного камнерезного искусства
* Здание музея на карте Екатеринбурга с панорамой Archived 2016-03-04 at the Wayback Machine.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Քարի կտրման և ոսկերչական արվեստի պատմության թանգարան** կատեգորիայում։ |
Անգլիայի Դերբի քաղաքի 13-ամյա աղջկա` **Քելլի Եմանսի ինքնասպանությունը** լայնորեն տարածվեց մամուլում և հուզումներ առաջացրեց ընթերցողների շրջանում՝ կապված հոգեբանական բռնության բացահայտ փաստերի հետ, որոնց երեխաները երբեմն ենթարկվում էին անգլիական դպրոցներում։

Քելլի Եմանս
-----------

Մարդիկ խոսում էին Քելլի Եմանսի մասին որպես ընկերասեր և հանգիստ աղջկա, նա ոչ կոնֆլիկտային էր և միշտ փորձում էր օգնել, երբ նրանից օգնություն էին խնդրում։ Նա երգում էր «Փրկության բանակ» երգչախմբում և օգնում տարեցներին։ Նա նաև շատ սիրում էր իր ընտանիքին, մայրիկի խոսքերով, ինքնասպանության նախօրեին Քելլին ասել է. «Դա ոչ մի կապ չունի քեզ հետ, հայրի՛կ, դա ոչ մի կապ չունի քեզ հետ մայրի՛կ, և դա ոչ մի կապ չունի քեզ հետ, Սառա՛, (նրա քույրը), բայց արդեն բավական է, ես պատրաստվում եմ գերդոզավորում անել ինձ հետ». Բայց ինձ բավական է, ես ինքս ինձ չափից դուրս կգամ»։ Այդ օրերին կռվարարները շրջափակմել էին Եմանսների ընտանիքը, ովքեր ամեն երեկո գալիս էին, որպեսզի կարագով և ձվերով հարվածեն նրանց տանը։

Քելլին մի քանի տարի շարունակ ենթարկվել էր համատարած ծաղրի ու նվաստացման։ Համադասարանցիները նրան համարում էին գեր, անհրապույր և ոչ ժամանակակից։ Քելլիի օրագրից պարզ է դառնում, որ նրա կյանքը վերածվել էր առօրյա տանջանքների. նա դասընկերների հետ չէր վերադառնում դպրոցից, փորձել էր շարջանցել ճանապարհը, բոլորից ուշ էր ավարտում ֆիզկուլտուրայի դասերից հետո հագնվելը, որպեսզի ոչ ոք չլիներ և չտեսներ իրեն։

Բուլինգ
-------

Նրա համազգեստը նետել էին աղբամանի մեջ, մեջքը քերծել էին մատիտներով։ Նա սարսափով էր սպասում յուրաքանչյուր նոր ուսումնական օրվա առավոտվան։ Քելլիի մայրը ավելի քան 30 անգամ բողոքել էր դպրոցի տնօրինությանը, սակայն ոչ մի քայլ չէին ձեռնարկվել։

Ինքնասպանություն
----------------

Քելլին դեղորայքի մահացու չափաբաժին ընդունեց և մահացավ 1997 թվականի սեպտեմբերի 28-ին՝ լուսաբացից առաջ։ «Cream» խմբի նախկին բաս կիթառահար Ջեք Բրյուսը աղջկան է նվիրել «Kelly's Blues» երգը, որը թողարկվել էր 2003 թ.։

Ծանոթագրություններ
------------------

1. ↑  "Tormented teenager killer herself". *BBC* (in անգլերեն). 1998 թ․ օգոստոսի 10. Արխիվացված from the original on 2012 թ․ հուլիսի 19. Retrieved 11.10.2019.
2. ↑  English, Paul. "My song for tragic Kelly; Rock legend Jack Bruce opens his heart about the loss of his own son, Joe, at just 28". *The Free Library* (in անգլերեն). Արխիվացված from the original on 2013 թ․ հուլիսի 21. Retrieved 11.10.2019.
**Փիթի պանդոկ**, գտնվում է Նյու Յորքի 18-րդ Փողոցի արևելյան մասում՝ Իրվինգ Փլեյսում, Մանհեթենում, հասարակական սննդի ռեստորան է և մեկը այն մի քանի հաստատություններից, որոնք ամենահին և անընդմեջ գործողներն են եղել քաղաքում։

Կառուցվել է որպես հյուրանոց՝ «Փորթման Հոթել» անվամբ

Պատմություն
-----------

Այս շենքը կառուցվել է 1829 թվականին և սկզբնական շրջանում եղել է հյուրանոց՝ «Փորթման Հոթել»։ Այստեղ վաճառվել է լիկյոր դեռևս շատ վաղ տարիներից՝ 1851թ․-1852թթ․, երբ այն նպարեղենի խանութ էր, իսկ 1864 թվականից խմիչքների առաջին պաշտոնական խանութն էր։ 1899թ․ այն գնվեց Թոմ և Ջոն Հիլլիների կողմից և դարձավ Հիլլիզ (Healy's)։ Երբ ալկոհոլի վաճառքը համարվեց ապօրինի և արգելվեց, բարը շարունակեց գործել քողարկված՝ որպես ծաղկի խանութ։ 
Ամերիկացի գրող Օ․ Հենրին 1903-1907 թվականներին ապրել է Իռվինգ Փլեյս 55 հասցեում։ Հիլլիզը հիշատակվում է նրա պատմվածքներից մեկում՝ «Կորած խառնուրդ», Կինիլիզ անունով։ Ասում են նաև, որ Օ․ Հենրին իր հայտնի «Մոգերի նվերը» նովելը գրել է հենց այդ պանդոկում։
Չնայած պանդոկը պաշտոնական պատմական ուղենիշ է, այն գրանցված չէ Նյու Յորքի ազգային պատմական վայրերի ցանկում և ոչ էլ ԱՄՆ-ի պատմական վայրերի ազգային գրանցիչում։ Բայց, քանի որ այն գտնվում է Գրայմերսի Փարկ կոչվող պատմական վայրում, 1966թ․ նշված է Նյու Յորքի ուղենիշները պահպանող կոմիտեի կողմից։
Փիթի պանդոկը հայտնվել է բազմաթիվ ֆիլմերում և հեռուստահաղորդումներում, որոնցից են «Սաինֆելդ», «Ռեգթայմ», «Անվերջ սեր», «Օրենք և կարգուկանոն», «Բուժքույր Ջեքի», Սպին Սիթի, «Սեքսը մեծ քաղաքում»։

Ծանոթագրություններ
------------------

1. ↑  Gray, Christopher. "Streetscapes: The Bridge Cafe;On the Trail of New York's Oldest Surviving Bar" *New York Times* (November 19, 1995)
2. 1 2 3  "History of Pete's Tavern" on the tavern's menu
3. 1 2 3  "Lexington Avenue / Irving Place Songline"
4. ↑  "NYCLPC Gramercy Park Historic District Designation Report" Archived 2012-10-19 at the Wayback Machine. (September 20, 1966)
5. ↑  ""Pete's Tavern History"". Արխիվացված է the original 2009 թ․ հոկտեմբերի 27-ին. Retrieved 2009 թ․ հոկտեմբերի 27. `{{cite web}}`: Unknown parameter `|dead-url=` ignored (`|url-status=` suggested) (help)
**Փերթի համաձայնագիր**, 1266 թվականի հուլիսի 2-ին կնքված պայմանագիր, որով վերջ էր դրվում Նորվեգիայի թագավոր Մագնուս VI-ի ու Շոտլանդիայի թագավոր Ալեքսանդր III-ի միջև Հեբրիդյան կղզիների ու Մեն կղզու տիրապետության շուրջ ռազմական հակամարտությանը։

Հեբրիդներն ու Մեն կղզին անցել էին նորվեգական տիրապետության տակ, երբ և՛ Շոտլանդիան, և՛ Նորվեգիան դեռևս ձևավորվում էին որպես հարակից ազգ-պետություններ։ Նորվեգական վերահսկողությունն օրինականացվել է 1098 թվականին, երբ Շոտլանդիայի թագավոր Էդգարը կղզիները հանձնել է Նորվեգիայի թագավոր Մագնուս III Բոկոտնին։ Վերջինիս լեզվով կղզիներն անվանվում են *Sudreys*, որը նշանակում է «Հարավային կղզիններ»։

Համաձայնագիրը կնքվել է 1263 թվականին տեղի ունեցած Լարգսի ճակատամարտից երեք տարի անց։ Պատմաբան Մայքլ Լինչը դրա կարևորությունը համեմատում է 1237 թվականին կնքված Յորքի համաձայնագրի նշանակության հետ։ Յորքի համաձայնագրով հստակեցվել էր Շոտլանդիայի ու Անգլիայի միջև սահմանը, որը համարյա անփոփոխ հասել է մեր օրերը։

Լարգսը հաճախ համարվում է շոտլանդական մեծ հաղթանակ, բայց թագավոր Հաակոն IV-ի կողմից գլխավորված նորվեգական ուժերն ամբողջությամբ չէին ներգրավվել ճակատամարտում ու արդյունքն անհամոզիչ էր։ Հաակոնը նախատեսել էր հաջորդ ամռանը վերսկսել ռազմական գործողությունները, բայց ձմռան ընթացքում վախճանվել է Օրքնեյում։ Նրա հաջորդը՝ թագավոր Մագնուս VI-ը , խաղաղության կողմնակից էր ու կնքել է Փերթի համաձայնագիրը։

Համաձայնագրում Նորվեգիան ճանաչում է Շոտլանդիայի գերիշխանությունը վիճելի տարածքների նկատմամբ միանվագ վճարվող 4,000 և տարեկան անուիտետով վճարվող 100 մարկ գումարի դիմաց։ Տարեկան անուիտետը վճարվել է հաջորդ տասնամյակների ընթացում։ Շոտլանդիան էլ ճանաչել է նորվեգական գերիշխանությունը Շետլանդյան կղզիների ու Օրկնեյան կղզիների նկատմամբ։

Տես նաև
-------

* Համաձայնագրերի ցուցակ

Ծանոթագրություններ
------------------

1. 1 2  "Agreement between Magnus IV and Alexander III, 1266". isleofman.com. 2009 թ․ սեպտեմբերի 23. Արխիվացված է the original 2011 թ․ հունիսի 11-ին. Retrieved 2019 թ․ օգոստոսի 15. `{{cite web}}`: Unknown parameter `|dead-url=` ignored (`|url-status=` suggested) (help) The text of the treaty.
2. ↑  Michael Lynch (1992). *Scotland: A New History*. Pimlico. p. 90. ISBN 0-7126-9893-0.
**Trussardi**, իտալական նորաձևության տուն, որը թողարկում է «լյուքս» դասի հագուստ, աքսեսուարներ և օծանելիք։

2020 թվականի հոկտեմբերի 26-ից *Trussardi*-ի գլխավոր տնօրենը Սեբաստիան Զուլն է, իսկ կրեատիվ տնօրենի պաշտոնը 2021 թվականից կիսում են Սերհատ Իշիկը և Բենջամին Ալեքսանդր Հուսեբին։

Պատմություն
-----------

Trussardi-ի տարբերանշանը
Ապրանքանիշը հիմնադրվել է Բերգամոյում։ 1911 թվականին Դանթե Տրուսարդին բացել է ձեռնոցների վերանորոգման և պատրաստման արհեստանոց։ Այն հայտնի է դարձել շնորհիվ բարձրորակ կաշվի վերամշակման։ 1970 թվականին Դանթե Տրուսարդիի մահից հետո ընկերությունը անցել է նրա եղբորորդու՝ Նիկոլա Տրուսարդիի ձեռքը։ Ապրանքանիշի նոր սեփականատերը մինչ այդ ավարտել է համալսարանը և ստացել տնտեսագետի աստիճան։ Նիկոլան որոշել է ակտիվորեն զարգացնել արտադրությունը։ Այդ նպատակով մանրամասն ուսումնասիրել է կաշվի մշակման եղանակները։

1973 թվականին հայտնվել է *Trussardi* լեյբլը։ 1983 թվականին լույս է տեսել պրետ-ա-պորտեի կանացի հագուստի առաջին հավաքածուն, որի ցուցադրություններն անցկացվել են Միլանի պոդիումներում։ 1986 թվականին սկսել Է թողարկվել *Trussardi Action* գիծը, 1988 թվականին հայտնվել է *Trussardi Jeans* նոր գիծը, իսկ 1989 թվականին՝ *Trussardi Sport* գիծը։

1991 թվականին Հռոմում առաջին անգամ ցուցադրվել է *Trussardi Couture* հավաքածուն։ 1996 թվականը նշանավորվել է t-Store-ի հավաքածուի ի հայտ գալով։

Ծանոթագրություններ
------------------

1. ↑  *Мастерская Ксении Штиль* Энциклопедия брендов.
2. ↑  "Новым генеральным директором Trussardi стал Себастьян Зуль". *shopandmall.ru* (in ռուսերեն). Retrieved 2021 թ․ հուլիսի 19.
3. ↑  "Trussardi объявили имена новых креативных директоров". *VOGUE Россия* (in ռուսերեն). Արխիվացված from the original on 2021 թ․ հուլիսի 19. Retrieved 2021 թ․ հուլիսի 19.
4. 1 2  Brandpedia-история брендов и шедевры рекламы. "История бренда Trussardi". *Brandpedia* (in ռուսերեն). Արխիվացված from the original on 2021 թ․ սեպտեմբերի 28. Retrieved 2021 թ․ սեպտեմբերի 28.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ |

 |
**Slovenské elektrárne, a.s.**, Սլովակիայի Հանրապետության մայրաքաղաք Բրատիսլավայում տեղակայված էլեկտրաէներգիայի ստեղծման և բաշխման ընկերություն, նախկին պետական մենաշնորհի իրավահաջորդը։ Այն գործարկում է ատոմակայաններ, հիդրոէլեկտրակայաններ և օրգանական հանածո վառելիքի էլեկտրակայաններ։ 2016 թվականի հուլիսից *Slovenské elektárne* -ի բաժնետոմսերի 66% -ը պատկանում է *Slovak Power Holding BV* -ին, որը հիմնադրվել է ընկերության կողմից և 50:50 տոկոսը վերահսկվում է Չեխիայի *Energetický a průmyslový holding* արդյունաբերական խմբի և իտալական *Enel* էներգետիկ ընկերությունների կողմից

Բիզնես համաձայնություններ
-------------------------

*Slovenské elektrárne* -ն բիզնես է կնքել Consorzio Paleocapa- ի հետ 2010 թվականի սեպտեմբերի 12-ին, կապված Իտալիայի և Սլովակիայի հանքային վառելիքի էլեկտրակայանների շահագործման հետագա համագործակցության հետ։

Ծանոթագրություններ
------------------

1. 1 2   — Compagnie Française d'Assurance pour le Commerce Extérieur, 2019.
2. ↑  "EPH closes the first phase of buying into Slovenské elektrárne". Slovenské elektrárne. Արխիվացված է the original 2016 թ․ հոկտեմբերի 7-ին. Retrieved 2016 թ․ հուլիսի 28. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Business agreement Slovenské elektrárne". Consorzio Paleocapa. Արխիվացված է the original 2011 թ․ հուլիսի 20-ին. Retrieved 2010 թ․ սեպտեմբերի 21. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Պաշտոնական վեբկայք (անգլերեն)
**Փղի օր** (անգլ.՝ Elephant day), տարբերվող ազգային տոն, որը կապվում է փղի հետ։ Այժմ այս տոներից ոչ մեկը պաշտոնապես հայտարարված չէ և չի համարվում ոչ աշխատանքային օր։

Փղի տոնը Թայլանդում
-------------------

Թայլանդում «Փղի օրը», նրանց ամենակարևոր ազգային տոներից է, քանի որ այս երկրում փղերը մեծ դեր են կատարել։ Նրանք համարվում են թայլանդցիների բարի օգնականներից մեկը, նրանք օգնել են թայլանդցիներին կառուցել քաղաքներ և եկեղեցիներ, ծառայել են թայլանդացի զինվորականների հետ, այժմ նրանք օգնում են թայլանդցիներին զբոսաշրջության հարցում, փղերը համարվում են Թայլանդի զբոսաշրջությանի զարգացման բանալին։ Ամեն տարի մարտի 13-ին ամբողջ թագավորությունով մեկ անցկացվում է խնջույք, իսկ փղերի համար կազմակերպվում է տոնական ճաշ։

Փղերի պաշտպանության համաշխարհային օր՝ կեդանաբանական այգում
----------------------------------------------------------

Տոնական շքրթ Թայլանդում նվիրված փղերի օրվան
«Փղերի պաշտպանության համաշխարհային օր գազանանոցներում» անցկացվում է ամեն տարի հունիսի 20-ին, որը կազմակերպել է «Կենդանիների պաշտպանության միջազգային կազմակերպությունը»։ Առաջին անգամ այս տոնը անցկացվել է 2009 թվականին։

Փղերի պաշտպանության համաշխարհային օր
------------------------------------

«Փղերի պաշտպանության համաշխարհային օր»-ը ամեն տարի նշում են սեպտեմբերի 22-ին։ Այս տոնը չի ստացել լայն տարածում տարբեր երկրներում, սակայն այն երկրներում որոնք նշում են այս տոնը անում են ամեն ինչ որպեսզի տոնը լայն տարածում ստանա։

Փղերի համաշխարհային օր
----------------------

«Փղերի համաշխարհային օր», համաշխարհային տոներից մեկն է նվիրված փղերին, որը ամեն տարի նշում են նոյեմբերի 30-ին, այս օր նշում են նաև Ռուսաստանում։ 2008 թվականի Ստավրապոլսկի մարզի գազանանոցներում ցանկացողները կարող էին անցնել անվաճար, իսկ գազանանոցների աշխատողները կազմակերպում էին միջոցառումներ։

Ծանոթագրություններ
------------------

1. ↑  "Сострадание к животным / Animal Compassion: Первый Всемирный день защиты слонов в зоопарках / IDA: 1st Annual International Day Of Action For Elephants In Zoos". Արխիվացված է the original 2018 թ․ հունիսի 24-ին. Retrieved 2017 թ․ օգոստոսի 27.
2. ↑  Всемирный день защиты слонов | Фотоленты | Лента новостей «РИА Новости»(չաշխատող հղում)

Տես նաև
-------

* Կենդանիների պաշտպանության համաշխարհային օր
Նկարի հիման վրա ստեղծված արձան Մեխիկոյի Սումայա թանգարանում
**Փղերը** (իսպ.՝ Los Elefantes), իսպանացի սյուրռեալիստ արտիստ Սալվադոր Դալիի կտավը, որ ստեղծվել է 1948 թվականին։

Փղերը Դալիի աշխատանքներում
--------------------------

Փղերի թեման կրկնվող է Դալիի աշխատանքներում, առաջին անգամ հայտնվել է 1944 թվականին «Արթնացումից վայրկյան առաջ նռան շուրջը մեղվի թռիչքից առաջացած երազ», «Սուրբ Անտոնիայի գայթակղությունը» և «Փիղ արտացոլող կարապները» կտավներում։ Փղերը կտավը փղեր պարունակող այլ նկարներից տարբերվում է նրանով, որ նրանք այս կտավի հիմնական մասն են կազմում, իսկ ետևում դատարկություն է՝ ի տարբերություն Դալիի այլ կտավների, որոնք հիմնական թեմայից բացի շատ այլ դետալներ են պարունակում։

Սիմվոլիզմ
---------

Կան փղերի մշակութային տարատեսակ պատկերումներ, որտեղ նրանք հիմնականում ընկալվում են որպես ուժի, գերիշխանության և ուժի խորհրդանիշեր՝ իրենց ծանրության և ծավալի շնորհիվ։ Դալին հակադրվում է այս տիպիկ ասոցիացիաներին՝ տալով փղերին երկար, նեղ ոտքեր, որ հաճախ նկարագրվում են որպես «բազմահոդ, գրեթե անտեսանելի»։

Փղերը կտավը սյուրռեալիզմի վառ դրսևորում է և այն հոգեկան իրականության զգացում է առաջացնում։

|  |  |  |
| --- | --- | --- |
|  | Փիղը տարածության աղավաղում է, այն հակադրվում է կառուցվածքով ծանրության բացակայություն առաջացնելու գաղափարին |  |

:

Ծանոթագրություններ
------------------

1. ↑  Robert Descharnes, Gilles Néret. *Salvador Dalí: 1904-1989. The paintings*. Taschen, Aug 1, 2007. ISBN 3822838225.
2. 1 2   art.com-ի մեկնաբանությունը
3. ↑  "Salvador Dali Gallery – *Memories of Surrealism : Space Elephant*". SalvadorDaliExperts.com. Արխիվացված է the original 2013 թ․ ապրիլի 7-ին. Retrieved 2012 թ․ դեկտեմբերի 12.
4. ↑   Archived 2016-03-04 at the Wayback Machine. Retrieved July 26, 2013
5. ↑  Dalí Universe Collection Archived 2008-12-01 at the Wayback Machine.. *County Hall Gallery*. Retrieved on July 28, 2006.

Արտաքին հղումներ
----------------
**«Tick-Tock»** (հայերեն՝ Թիք-թաք), ուկրաինացի երգչուհի Մարիա Յարեմչուկի երգն է, որով ներկայացրել է Ուկրաինան Եվրատեսիլ 2014 երգի մրցույթին Կոպենհագենում, Դանիա։

Եվրատեսիլ երգի մրցույթ
----------------------

Հիմնական հոդված՝ Եվրատեսիլ 2014 երգի մրցույթ
Երգը Եվրատեսիլ 2014-ում որպես Ուկրաինան ներկայացնող երգ է ընտրվել 2013 թվականի դեկտեմբերի 21-ին անցկացված ազգային ընտրությունում։ Երգը հեռուստադիտողի և ժյուրիի քվեարկության արդյունքում ստանալով ամենաբարձր՝ 12 միավորը, ընտրվում է Եվրատեսիլ 2014 թվականի Ուկրաինայի երգը։

Եվրատեսիլում Մարիան երգը կատարել է մայիսի 6-ին՝ առաջին կիսաեզրափակչի ժամանակ 9-րդ համարի ներքո։ Կիսաեզրափակչի քվեարկության արդյունքում նա հավաքում է 118 միավոր և եզրափակիչ է անցնում 5-րդ հորիզոնականով։ Մայիսի 10-ին՝ եզրափակիչ փուլում, երգը ներկայացվել է 1-ին համարի ներքո։ Եզրափակչի քվեարկության արդյունքում երգը 113 միավորով զբաղեցրել է 6-րդ հորիզոնականը։

Եվրատեսիլի բեմում Մարիային միացել են չորս բեք վոկալիստներ՝ Աննա Լինեան, Գրասիելա Չին Ա Լոին, Աննելի Մարիա Տորնկվիստը և Էլին Եվա Մարիա Սվենսոնը։ Երգը կատարման ժամանակ բեմում նաև եղել է պարող Իգոր Կուլեշինը, ով կատարել է ակրոբատիկ հնարքներ վազող անիվի մեջ։

Հիթ շքերթներ
------------

### Շաբաթական չարթ

| Չարթ (2014) | Տեղ |
| --- | --- |
| Մեծ Բրիտանիա (Official Charts Company) | 190 |
|

Ծանոթագրություններ
------------------

1. ↑  «Ukraine: Maria Yaremchuk to Copenhagen!»
2. ↑  «Maria Yaremchuk is the Ukrainian winner!»
3. ↑  "«Ukraine: Maria Yaremchuk to Copenhagen!»". Արխիվացված է the original 2013 թ․ դեկտեմբերի 23-ին. Retrieved 2014 թ․ փետրվարի 28.
4. ↑  "Eurovision 2014". Official Charts Company. 2014 թ․ մայիսի 24. Retrieved 2014 թ․ մայիսի 27.

Արտաքին հղումներ
----------------

* Երգի տեսահոլովակը Յութուբում
**Փինյին** (անգլ.՝ Pinyin, չինարեն՝ 拼音, pīnyīn; պաշտոնապես՝ 汉语拼音, Hànyǔ pīnyīn - Հանյու պինին, բառացի նշանակում է «չինարեն հնչյուններ գրառում»)՝ լատինական այբուբենի հիման վրա չինարենի ռոմանիզացման կարգ։ Չինաստանում փինյինը ունի պաշտոնական կարգավիճակ։

Փինյինը պաշտոնապես ինդունվել է 1958 թվականին, իսկ 1979-ից օգտագործվում է ամբողջ աշխարհում որպես չինական անվանումների պաշտոնական տառադարձություն։ Փինյինը փոխարինել է Ուեյդա-Ջայլզա և չժուին տառադարձությունները։

2009 թվականից փինյինը պիտի ունենա պաշտոնական կարգավիճակ Թայվանում։ 2009-ի հուլիսին կղզու նախագահ Մա Ինցյուն տնտեսական, առևտրական և մշակութային ֆորումի նիստում առաջարկել է անցնել պարզեցված մեհենագրությունների։

Ծանոթագրություններ
------------------

1. 1 2  "Pinyin celebrates 50th birthday". Սինխուա. փետրվարի 11 2008. Retrieved 2008 թ․ սեպտեմբերի 20.
2. ↑  "Hanyu Pinyin to be standard system in 2009". Taipei Times. սեպտեմբերի 11 2008. Retrieved 2008 թ․ սեպտեմբերի 20.
3. ↑  "Gov't to improve English-friendly environment". The China Post. սեպտեմբերի 18 2008. Արխիվացված է the original 2008 թ․ սեպտեմբերի 19-ին. Retrieved 2008 թ․ սեպտեմբերի 20.
**K-pop Cover Dance Festival**` համաշխարհային սիրողական պարային մրցույթ, կազմակերպվել է հարավկորեական MBC հեռուստաալիքի օգնությամբ։ Մրցույթը կոչվում է «cover dance festival», քանի որ մասնակիցները մրցում են կորեական փոփ-երգերի տակ և պարում կրկնօրինակված պարեր։

Մրցույթի ընթացք
---------------

Մրցույթին մասնակցելու համար մասնակիցները նկարում են իրենց պարը, և տեսահոլովակը ներբեռնում համացանց, գրանցվելով մրցույթի պաշտոնական կայքէջում։ Սկզբում մրցույթը ընթանում է օնլայն տարբերակով։ Երկրորդ փուլում ընտրված մասնակիցները մրցույթին մասնակցում են իրենց երկրում։ Իսկ վերջին՝ երրորդ փուլում մասնակիցները հյուրընկալվում են Հարավային Կորեա։

Հայտնիություն և մասնակիցների քանակ
----------------------------------

2011 թվականին գրանցվել էին 1700 մասնակից 64 երկրներից։ 66 մասնակիցները 10 երկրներից ընտրված էին և հյուրընկալվել էին Հարավային Կորեա մրցույթին մասնակցելու համար։

Ծանոթագրություններ
------------------

1. ↑  "Фестиваль K-pop Cover Dance Festival 2013 пройдет в Москве 28 сентября". *OneKorea.ru* (in անգլերեն). 2013 թ․ սեպտեմբերի 13. Արխիվացված է the original 2015 թ․ մայիսի 26-ին. Retrieved 2013 թ․ նոյեմբերի 16.
2. ↑  "A Look Inside the 'K-Pop Cover Dance' Trend". *Billboard* (in անգլերեն). 2011 թ․ հոկտեմբերի 18. Retrieved 2013 թ․ նոյեմբերի 16.
3. ↑  "Thai troupe outshines locals in K-Pop festival". *Bangkok Post* (in անգլերեն). 2013 թ․ հոկտեմբերի 14. Retrieved 2013 թ․ նոյեմբերի 16.

Արտաքին հղումներ
----------------

* Պաշտոնական կայք(անգլերեն)
**Windows Կինոստուդիան** (անգլերեն` **Windows Movie Maker**, տարբերակները 2009 և 2011 հայտնի են որպես Windows Կինոստուդիա Live, անգլերեն` Windows Live Movie Maker), ծածկանունը՝ Sundance) տեսանյութերի ստեղծման և խմբագրման ծրագիր, որը Windows-ի հիմնական բաղադրիչները-ի մի մասն է։

Windows Movie Maker-ի վաղ տարբերակները տարածվեցին որպես Windows Me, Windows XP և Windows Vista, իսկ Windows 7 Movie Maker-ի թողարկումը հեռացվեց Windows օպերացիոն համակարգից։ Windows Movie Maker-ի թարմացված տարբերակները համատեղելի չեն Windows Vista-ից առաջ եղած Windows տարբերակների հետ։

Պատմություն
-----------

Windows Movie Maker-ն առաջին անգամ ներկայացվել է Windows ME-ում, տեսանյութերը մեկի մեջ բաժանելու և տեղադրելու հիմնական գործառույթներով։

1.1 տարբերակը ներառվեց Windows XP-ում մեկ տարի անց և ներառեց աջակցություն DV AVI և WMV 8 ֆայլեր ստեղծելու համար։ 2.0 տարբերակը թողարկվեց որպես անվճար թարմացում 2002 թվականի նոյեմբերին և ավելացրեց մի շարք նոր հնարավորություններ։ 2.1 տարբերակը՝ աննշան թարմացում, ներառված է Windows XP Service Pack 2-ում։ The Movie Maker-ը Windows XP Media Center Edition 2005-ում ուներ ավելի շատ անցումներ և DVD ձայնագրման աջակցություն։

Ծանոթագրություններ
------------------

1. ↑  "Getting ready for Windows Live Wave 3 - LiveSide.net". Արխիվացված է the original 2021 թ․ դեկտեմբերի 18-ին. Retrieved 2021 թ․ դեկտեմբերի 18.
**Ցանցահենական կուսակցությունները** քաղաքական կուսակցություններ են, որոնց նպատակն է մտավոր սեփականության, հեղինակային իրավունքների և արտոնագրերի ոլորտում օրենսդրական բարեբոխումների իրականացումը։ Նրանք հանդես են գալիս հանուն տեղեկատվության ազատ, ոչ կոմերցիոն փոխանակման և օրենքով դրա հետապնդման անթույլատրելիության, ինչպես նաև՝ անձնական կյանքի անձեռնմխելիության։

Առաջին ցանցահենական կուսակցությունը՝ Piratpartiet անվամբ, ստեղծվել է 2006 թվականի հունվարի մեկին։

2009 թվականին Շվեդական Ուփսալա քաղաքում տեղի ունեցած «Ցանցահենական կուսակցությունների ինտերնացիոնալ» համաժողովում եվրոպական Ցանցահենական կուսակցությունները ընդունեցին այսպես կոչված «Ուփսալյան հրչակագիրը» ընդհանուր նպատակների և Եվրախորհրդարանի ընտրություններում միասնաբար հանդես գալու մասին։

Ծանոթագրություններ
------------------

1. ↑  "European Pirate Platform 2009". Pirate Party (Sweden). Արխիվացված է the original 2013 թ․ մարտի 11-ին. Retrieved 2012 թ․ ապրիլի 5.
2. ↑  "Uppsala-Deklaration". *Piratenwiki* (in German and English). Pirate Party Germany. 2010 թ․ հուլիսի 29. Արխիվացված from the original on 2013 թ․ մարտի 11. Retrieved 2012 թ․ ապրիլի 5.`{{cite web}}`: CS1 սպաս․ չճանաչված լեզու (link)
**Y-8-ի ավիավթար Տավոյում**, խոշոր ավիավթար, որը տեղի է ունեցել 2017 թվականի հունիսի 7-ին։ Վթարի է ենթարկվել Shaanxi Y-8 մարդատար ինքնաթիռը, որն իրականացնում էր Յանգոն-Մյեի չվերթը։

Ավիավթարի հետևանքով զոհվել են ինքնաթիռի ամբողջ անձնակազմն ու ուղևորները՝ ընդհանուր հաշվով 122 մարդ։

Ինքնաթիռ
--------

Shaanxi Y-8 մարդատար ինքնաթիռը (սերիական համարը՝ 5820) պատկանում էր Մյանմայի ռազմաօդային ուժերին։ Ավիավթարի օրը ինքնաթիռը թռել է 806 ժամ։

Անհետացում
----------

Անհետացման ժամանակ Shaanxi Y-8 ինքնաթիռը Մյանմայի մայրաքաղաք Յանգոնից պատրաստվում էր մեկնել Մյեի։ Ինքնաթիռում եղել են անձնակազմի 14 անդամներ և 108 ուղևորներ։ Նրանք եղել են քաղաքացիական անձիք, հիմնականում՝ ռազմական ընտանիքի անդամներ։

Ժամը 13:06 (06:06 UTC) (այդ ժամանակ ինքնաթիռը գտնվում էր Տավոյից 37 կմ արևմուտք) Shaanxi Y-8-ի հետ կապն արդեն ընդհատվեց։ Հայտնի է, որ ինքնաթիռը գտնվում էր ծովի մակարդակից 5500 մետր բարձրության վրա։ Կապի կորստից հետո որոնողափրկարարական աշխատանքները սկսվեցին Անդամանյան ծովում։ Մամլո քարտուղարը նշել է, որ ավիավթարի ժամանակ եղանակային պայմանները եղել են նորմալ։ Ըստ վերջին տվյալների՝ ինքնաթիռի մնացորդները հայտնաբերվել են Տավոյից 218 կմ հեռավորության վրա։

Տես նաև
-------

* Մյանմայի երկրաշարժ (2016)

Ծանոթագրություններ
------------------

1. ↑
2. ↑  "Myanmar military plane carrying more than 100 people missing". Singapore: Channel News Asia. Արխիվացված է the original 2017 թ․ հունիսի 7-ին. Retrieved 2017 թ․ հունիսի 7. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Debris found in hunt for missing Myanmar plane with 105 people on board". *Metro*. Associated Newspapers Ltd. Retrieved 2017 թ․ հունիսի 7.
4. ↑  "Burma military plane disappears with more than 100 on board, army says". The Independent. Retrieved 2017 թ․ հունիսի 7.
5. ↑  "Burmese military plane vanishes". BBC News Online. Retrieved 2017 թ․ հունիսի 7.
6. ↑  "Debris Of Myanmar Plane With Over 100 On Board Found In Sea: Reports". NDTV. Retrieved 2017 թ․ հունիսի 7.
**Րաֆֆի Քասաբյան** (անգլ.՝ Raffi Qasabian), ավստրալահայ անոթային վիրաբույժ, Նոր Հարավային Ուելսի Ավստրալասիական թագավորական քոլեջի տարածաշրջանային կոմիտեի քարտուղար։

Կենսագրություն
--------------

Վիրաբուժական կրթությունը Րաֆֆի Քասաբյանը ստացել է Ավստրալիայում և անոթային ու էնդովասկուլյար վիրաբուժության ոլորտում լրացուցիչ փորձ է ձեռք բերել 2007 թվականին Լոնդոնի Սուրբ Թոմաս հիվանդանոցում ստաժավորում անցնելու ընթացքում։ Նա աշխատում է Արքայազն Ալֆրեդի թագավորական հիվանդանոցում։ Նաև Սիդնեյի համալսարանի Կենտրոնական կլինիկական դպրոցի վիրաբուժական դասընթացի համակարգողն է։

Բարեգործական աշխատանք
---------------------

Դոկտոր Րաֆֆի Քասաբյանը հայ փախստականների թոռ է և առաջին սերնդի ավստրալիացի։ Իր հայկական ժառանգությամբ առաջնորդվելով՝ Րաֆֆին պարբերաբար այցելում է Երևանի Նորք-Մարաշ բժշկական կենտրոն՝ Հայաստանում անոթային վիրաբուժական օգնությունը զարգացնելու համար տրամադրելով բարեգործական ծառայություններ։ Առաջին անգամ նա Հայաստան է այցելել 2004 թվականին, երբ դեռ անոթային վիրաբուժության պրակտիկա էր անցնում։ 2009 թվականին, հաստատվելով որպես կլինիկական բժիշկ Սիդնեյում, բժիշկ Րաֆֆի Քասաբյանը սկսեց այցելել Հայաստան տարեկան երկու անգամ՝ Սիդնեյի հայրենակից Լինետ Շահինյանի աջակցությամբ։

Ըստ բժիշկ Քասաբյանի՝ հաճախակի այցելությունները հայրենիք իրեն օգնում են վերգտնել իր արմատներն ու միանալ իր հայրենակիցներին։ Դրանից նա մեծ բերկրանք է ապրում։ Քասաբյանի երազանքն է անոթային վիրաբուժության դպրոց հիմնելը և այնտեղ սովորելու համար բժիշկներին Ավստրալիա հրավիրելը։

Ծանոթագրություններ
------------------

1. ↑  "Raffi a Qasabian". *www.sydneyendovascular.com.au*. Արխիվացված է the original 2013 թ․ ապրիլի 9-ին. Retrieved 2022 թ․ հունվարի 14.
2. 1 2 3  "Ավստրալիայի առաջատար անոթային վիրաբույժ Րաֆֆի Քասաբյանի առաքելությունը Հայաստանում մարդկային կյանքեր փրկելն է". *168.am*. 168 ժամ. Մարտ 24 2015.
3. ↑  "RACS" (PDF). Surgeons.org. Արխիվացված է the original (PDF) 2016 թ․ մարտի 4-ին. Retrieved 2020 թ․ հունվարի 3. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "Ավստրալիայի առաջատար անոթային վիրաբույժ Րաֆֆի Քասաբյանը Երեւանում վիրահատություններ կկատարի". *armenpress.am*. Retrieved 2022 թ․ օգոստոսի 23.

Արտաքին հղումներ
----------------

* Դոկտոր Քասաբյանի նկարագիրը Սիդնեյի անոթային մասնագետների ինդեքսում
**Քանան Ալիհուսեյն օկի Սեյիդով** (ադրբ.՝ Kənan Əlihüseyn oğlu Seyidov, դեկտեմբերի 23, 1974(1974-12-23), Bəhramtəpə, Imishli District, Ադրբեջանական ԽՍՀ, ԽՍՀՄ), Ադրբեջանական բանակի գեներալ-մայոր, Ադրբեջանի զինված ուժերի հատուկ նշանակության հրամանատարի տեղակալ, Երկրորդ ղարաբաղյան պատերազմի հրամանատարներից մեկը, Ադրբեջանի «Հայրենական պատերազմի հերոս»։

Կենսագրություն
--------------

Քանան Սեյիդովը ծնվել է Իմիշլիի շրջանի Բահրամթափա բնակավայրում։

Քանան Սեյիդովը ծառայում է Ադրբեջանի պաշտպանության նախարարության հատուկ նշանակության ջոկատներում։ Նա հանդիսանում է Ադրբեջանի զինված ուժերի հատուկ նշանակության հրամանատար Հիքմեթ Միրզաևի տեղակալ։

Նա մասնակցել է 2016 թվականի ապրիլի սկզբին Լեռնային Ղարաբաղում ընթացող մարտերին և 2020 թվականի աշնանը Լեռնային Ղարաբաղում ծավալուն զինված բախումներին։

Զինվորական կոչումներ
--------------------

2014 թվականին մայոր Քանան Ալիհուսեյն օկլի Սեյիդովը ստացել է գնդապետ-լեյտենանտի կոչում։

2020 թվականի նոյեմբերի 20-ին, Ադրբեջանի նախագահ Իլհամ Ալիևի թիվ 2300 հրամանով, գնդապետ Քանան Ալիհուսեյն օկլի Սեյիդովին շնորհվել է գեներալ-մայորի կոչում։

Պարգևներ
--------

2003 թվականի հունիսի 24-ին Քանան Ալիհուսեյն օկլի Սեյիդովը Ադրբեջանի Հանրապետության նախագահ Հեյդար Ալիևի թիվ 887 հրամանագրով պարգևատրվել է «Ադրբեջանի դրոշ»ի շքանշանով `ծառայողական պարտականությունների և առաջադրանքների գերազանց կատարման համար։

2014 թվականի հունիսի 24-ին Ադրբեջանի Նախագահ Իլհամ Ալիևի թիվ 575 հրամանով Քանան Սեյիդովը պարգևատրվել է «Հայրենիքի համար» մեդալով։

2016 թվականի ապրիլի 19-ին Ադրբեջանի նախագահ Իլհամ Ալիևի թիվ 1967 հրամանով Քանան Սեյիդովը պարգևատրվել է «Արիության համար» մեդալով։

2020 թվականի դեկտեմբերի 9-ին Ադրբեջանի նախագահ Իլհամ Ալիևի հրամանով Քանան Սեյիդովը շնորհվել է «Հայրենական պատերազմի հերոս»ի կոչում։

Ծանոթագրություններ
------------------

1. ↑  "AZƏRBAYCAN RESPUBLİKASI PREZİDENTİNİN SƏRƏNCAMI". Արխիվացված է the original 2021 թ․ հունվարի 10-ին. Retrieved 2021 թ․ հունվարի 26.
2. ↑  Список генералов — Героев Отечественной войны
3. ↑  Распоряжение Президента Азербайджанской Республики О присвоении звания «Герой Отечественной войны» военнослужащим Вооруженных сил Азербайджанской Республики
4. ↑  Президент Ильхам Алиев присвоил Кянану Сеидову звание генерал-майора
5. ↑  "AZƏRBAYCAN RESPUBLİKASI PREZİDENTİNİN FƏRMANI". Արխիվացված է the original 2020 թ․ հուլիսի 16-ին. Retrieved 2021 թ․ հունվարի 26.
6. ↑  "Azərbaycan Respublikası Silahlı Qüvvələrinin hərbi qulluqçularının və mülki işçilərinin təltif edilməsi haqqında Azərbaycan Respublikası Prezidentinin Sərəncamı". Արխիվացված է the original 2021 թ․ հունվարի 5-ին. Retrieved 2021 թ․ հունվարի 26.
7. ↑  Հայրենական պատերազմի հերոս
Լուսադիոդային էկրան
**Լուսադիոդային էկրանը** (LED screen, LED display) տեսողական տեղեկատվություն ցուցադրելու և հաղորդելու համար նախատեսված սարք է (ցուցարկիչ, մոնիտոր, հեռուստաէկրան), որում յուրաքանչյուր կետ` պիքսել, մեկ կամ մի քանի կիսահաղորդչային լուսադիոդ է(LED):

Պատմություն
-----------

Կարմիր լուսադիոդներն առաջին անգամ կիրառվեցին 1962 թվականին։ 1968 թվականին ԱՄՆ Hewlett-Packard ընկերությունը ստեղծեց աշխարհում առաջին գովազդային LED էկրանը, որը բաղկացած էր կարմիր դիոդներից։ 1991 թվականին ճապոնացի ֆիզիկոս Սյուդզի Նակամուրան, Իսամա Ակասադին, Հիրոսի Ամանոն ստեղծեցին դիմացկուն կապույտ լուսադիոդներ, հիմք դնելով ժամանակակից LED RGB (կարմիր -red, կանաչ - green, կապույտ - blue) էկրանների արտադրությանը։
1980-ական թվականներին Eastman Kodak ընկերությունն արդեն կիրառում էր օրգանական լուսադիոդներ (OLED): OLED ցուցադրիչներ ներկայումս թողարկում են LG Electronics, Panasonic, Sony, Samsung, Toshiba, Hitachi, TCL Corporation և այլ ընկերություններ։

Կիրառումներ
-----------

LED էկրաններն այսօր ունեն շատ մեծ կիրառություն։ Դրանք մեծ քաղաքների փողոցներում օգտագործվում են գովազդային ցուցանակներ ստեղծելու համար կամ որպես տեղեկատվական էկրաններ, ինչպես նաև ճանապարհային երթևեկության նշաններ ցուցադրելու համար։
Գովազդային շուկայի զարգացման մասնագետները հավատացնում են, որ յուրաքանչյուր տարի գովազդային տեխնոլոգիաների շուկայում LED տեղեկատվական էկրանների մասնաբաժնի աճ կգրանցվի։ Իսկապես, ի շնորհիվ բարձր որակի գույն ապահովելու ընդունակության, լուսադիոդային ցուցարկիչները լայն կիրառում են ստացել վիզուալ գովազդային տեխնոլոգիաների բոլոր ոլորտներում։ Նրանց միակ թերությունը գովազդային այլ տեխնոլոգիաների համեմատ կարող է համարվել բավականին բարձր գինը։

### LED-հեռուստացույց

Թերևս առաջին իսկական LED հեռուստացույցի էկրանը նախագծվել, ներկայացվել և ցուցադրվել է Ջ.Պ. Միտչելլիի կողմից 1977 թվականին։

Ռեկորդային էկրաններ
-------------------

*англ: Fremont Street Experience*
Լաս Վեգասի Ֆրեմոնտի փողոցում տեղադրված է լուսադիոդային էկրան` Fremont Street Experience (Ֆրիմոնտ սթրիթ), որն ունի 460 մ երկարություն։
Ամենամեծ լուսադիոդային էկրանը, որը գրանցված է «Գինեսի ռեկորդների գրքում» և ունի 7,11 մ անկյունագիծ, թողարկվել է ուկրաինական ԵԿՏԱ ընկերության կողմից, առաջին անգամ ուղիղ կապով 2011 թվականի մայիսի 28-ին ցուցադրել է ՈՒԵՖԱ-ի Չեմպիոնների լիգայի եզրափակիչ հանդիպումը, որն ընթանում էր Գյոթեբուրգի ակումբում (Շվեդիա).

Ամենամեծ OLED էկրանը գտնվում է Դուբայում` «The Dubai Mall» առևտրի շուկայում։ Այն նույնպես գրանցված է Գինեսի ռեկորդների գրքում։

Պատկերասրահ
-----------

* 
* 
* 
*

Ծանոթագրություններ
------------------

1. ↑  "Светодиодный экран Diamond Vision, установленный на стадионе Dallas Cowboys, признан мировым рекордом". *Mitsubishi Electric* (in ռուսերեն). 2009 թ․ հոկտեմբերի 12. Արխիվացված է the original 2019 թ․ մարտի 22-ին. Retrieved 2019 թ․ մարտի 22.
2. ↑  "Largest LED 3D TV" (in ռուսերեն). Guinness World Records. 2011 թ․ մայիսի 28. Retrieved 2019 թ․ հունիսի 16.
3. ↑  "Самый большой экран OLED" (in ռուսերեն). Guinness World Records. 2017 թ․ սեպտեմբերի 17. Retrieved 2019-06-016.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | Microsoft: 2780301859 |

 |